Cookiedest on palju räägitud ja kuni veel viimase ajani jooksis see teema minu jaoks mööda külge maha. Nüüd aga pean tõdema, et olen enda jaoks selle probleemi palju suuremaks avastanud olevat kui esmalt tundus.  Alguse sai kõik sellest, et cookiede rookimine FireFoxis tüütas ära (tegin seda umbes iga poole aasta tagant) ning otsustasin lülitada sisse pärimise (nagu Konqueror seda bydefault teeb) iga uue saidi/cookie kohta. Esimesed kaks-kolm päeva olid päris rajud, selgub peaaegu enamus  uudistesaite, blogipidajaid, foorumeid jne tahavad su browserisse sokutada vähemalt ühe cookie. No tegelt see pole ju probleem kui külastad väikest hulka kindlaid lehekülgi. Peale esimest paari päeva järgneski rahulikum aeg, kuns päevas pidi vast vastama ühele-kahele hoiatusele "Deny".  Siis aga hakkas huvitama veebikujunduse problemaatika ning sai aktiivselt ringi kolatud. Üks põhikohtadest kus edasi liikuma sai hakatud oli digg.com kus usinad veebikülastajad häid lehti (ise-enda bloge enamasti) soovitavad  teistel vaadata. Ja sealt sai nutt tõelise hoo sisse. Hakkasid tulema leheküljed kus cookiesid taheti peale suruda juba kümnete kaupa. Väikse analüüsi järel selgus, et cookied ei tule mitte saidilt endalt vaid väikestest reklaampiltidest ja framedest milles reklaame näidatakse. Kui vanasti kasutas cookiet sama saidi kasutaja teada saamaks mida sa ta lehel teed, siis nüüd on terve hunnik "ärimehi", kes teavad peaaegu kõike mida sa internetis külastad. Väike loetelu põhilistest serveritest kus väga palju  alamdoomene üritavadki sulle midagi browserisse sokutada:  *.207.net  *.statcounter.com  *.hitbox.com  *.sitemeter.com  *.myblog.com  *.spylog.com